Meadar

Is é a bhí sa mheadar soitheach admhaid a dhéantaí in Éirinn chomh fada siar leis an deichiú haois ar a laghad. Dhá chluas nó ceithre chluas a bhíodh uirthi le haghaidh an chomh dhiúgtha. B'fhéidir í a úsáid, leis, mar thomhas, ós é sin is brí lena sanasaíocht sa Laidin, metrum. Bhíodh sí in úsáid go forleathan mar choimeádán ime agus í fós á dhéanamh i gceantair áirithe chomh fada leis an naoú haois déag. An t-iúr an t-adhmad ba rogha le lucht a déanta. 

Agus spéis nua á cur i stair na hÉireann i gcaitheamh an naoú haois déag, d'éirigh an mheadar ina siombail chomórtha d'Éirinn chianársa agus ina hinspioráid do lucht miotalóireachta, do sheodóirí agus d'ealaíontóirí a chleacht meáin éagsúla, ón miotal luachmhar go dtí an dair dhubh. Nocht sí mar mhóitíf i dtréimhse na hAthbheochana Ceiltí agus í ina sainchomhartha dílis d'Éirinn, leis an tseamróg, an faolchú agus an cloigtheach.

Féach freisin

Meadar atá mar ainm malartach ar an rud a dtugtar cuinneog air freisin.

 Tagairtí 

Catagóir:Soithigh